ውሳኔው እንደገና ቢታይ __________________ የተፈጥሮአዊ ዲዛይን Organic design ንድፈ ሃሳብ አመንጪ እውቁ አሜሪካዊ አርኪቴክት Frank Loyed Right በከተሞች ውስጥ የሚገኙ መናፈሻ ቦታዎች እና አጸዶችን የከተማ ሳምባዎች Lungs of the city ሲል ይጠራቸዋል ይህንን የአርኪቴክቱን ሀሳብ ወስደን አዲስ አበባችንን ብንመዝናት የሳምባ ምች የመታት ከተማ ወይም ትንፋሽ ያጠራት ከተማ ለመሆን እያዘገመች ትመስለኛለች ለአዲስ አበባ ከተማ በግርማዊ ቀዳማዊ ንጉስ ኃይለ ሥላሴ ዘመን የተዘጋጁላት መሪ ዕቅዶች Master Plans በአትክልት ሥፍራ ውስጥ ያለች ከተማ The garden city የሚል ጽንሰ ሓሳብ የነበራቸው ለመጫወቻዎች ለመናፈሻ ቦታዎች ለአደባባዮች እና ለከተማ ውስጥ የአረንጓዴ ሽፋን ትኩረት በመስጠት የተነደፉ ነበሩ በወታደራዊው የደርግ ሥልጣን ዘመን ደግሞ ምንም እኳን ሕዝባዊ ስብሰባ ለሚያካሂድባቸው አብዮት አደባባዮች እና ወታደራዊ ሰልፍ ለሚያሳይባቸው አደባባዮች የተለየ ትኩረት ቢኖረውም እንደ ንጉሡ ዘመን ሁሉ አዲስ አበባ አረንጓዴ ከተማ ለማድረግ ጥረት አድረጓል የችግኝ ተከላው እና ክብካቤው ሁሉ በዘመቻ ይሠራ የነበረ ቢሆንም በዘመነ ኢህአዴግ አዲስ አበባ ምን ትመስላለች በአንድ ወቅት በተደረገ የዳሰሳ ጥናት በአዲስ አበባ በየሠፈሩ የነበሩ ከ160 በላይ የሚሆኑ መደበኛ የእግር ኳስ መጫወቻ ሜዳዎች ሙሉ በሙሉ በኮንዶሚንየም ግንባታዎች ጠፍተዋል ሸገር ሬዲዮ እንደነገረን መርዶ ከሆነ ደግሞ ሟቹ ጠቅላይ ሚንስትር አቶ መለስ ዜናዊ የመሠረት ድንጋይ ያስቀመጡለት ከቦሌ ወደ መገናኛ በሚወስደው መንገድ ሞኤንኮ ፊት ለፊት የሚገኘው ረግረጋማውን የአድዋ ፓርክ ዕቅድ ተሠርዞ የከተማ መስተዳድሩ ኮንደሚኒየም ሊገነባበት ነው የመረጃ ምንጮቼ እንደነገሩኝ ከሆነ 11 ሄክታር የሚሆነው የፓርኩ ቦታ ላይ 28 ባለ 12 ፎቅ ኮንዶሚኒየሞች ሊገነቡበት ነው የተወሰነው መሬት ደግሞ ለባለሀብቶች ሊተላለፍ እንደሚችልም ሰምተናል በአካል ቦታው ድረስ ሄጄ እንደታዘብኩት ቦታው በቆሮቆሮ ታጥሮ የግንባታ እንቅስቃሴ ተጀምሮበታል የዓለማችን ጥቁር ህዝቦች ድል ተደርጎ ለሚቆጠረው የአድዋ ድል መታሰቢያ እንዲሆን ቀደም ብሎ የተወሰነውን መናፈሻ ደምስሶ ኮንደሚኒየም መኮልኮል በምንም መሥፈርት ተገቢ አይመስለኝም ተዓምር ሊባል በሚችል ዕድል ከሊዝ ሽንሸና ያመለጡ ጥቂት የከተማዋን ክፍት ቦታዎች እያደኑ በግንባታ መሙላት ነገሩ ዘግይቶ ሲገባን እንደ እግር እሳት የሚያንገበግበንን ታሪካዊ ስህተት እየሠራን እንደሆነ ይሰማኛል አካሄዱም እንደ አንድ ተራ ባለሙያ ዜጋ ያሳስበኛል በእኔ እምነት ፓርኩ ላይ ሊካሄድ የታቀደው የቤቶች ግንባታ መሠረታዊ የከተማ ፕላን እና የአከባቢ ጥበቃ ስህተት የሚያስከትል ነው የከተማ መስተዳድሩ ውሳኔውንና በድጋሜ እንዲያጤነው እና እንዲቀለብሰው ግብር ከፋይ ዜጎች በትህትና እንጠይቃለን እንደሚሰሙንም ተስፋ እናደርጋለን __________________ መልእክቱ ጠቃሚ ከመሠላችሁ Share አድርጉት __________________ የከተማ_ፕላነሮች አርኪቴክቶች የአከባቢ_ጥበቃ_ተቆርቋሪዎች የዝክረ_አድዋ_ወዳጆች የኮንሰርቬሽን_ባለሙያዎች